Иван Вазов
Звукове

chitanka.info

Звуци сладки до мен стигат

в тоя нощни час свети

и в душата ми повдигат

цял ройсладостни мечти.

Болно струните сърдечни

тръпнат и изпущат вик,

чудни спомени далечни

жив изново взимат лик.

О, млъкнете, звуци мили!

Не намирам веч покой!

Спят долове, спят могили-

А аз плача, боже мой!

Пловдив, 1881

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.